বিশিষ্ট শিক্ষাবিদ অধ্যাপক সিরাজুল ইসলাম চৌধুরী বলেছেন, তত্ত্বাবধায়ক সরকার কোনো আদর্শ ব্যবস্থা নয়, রাজনৈতিক দিক দিয়ে এটি কোনো সম্মানজনক বিষয়ও নয়। কেননা তত্ত্বাবধায়ক সরকার ব্যবস্থার মাধ্যমেই রাজনীতিবিদরা স্বীকার করে নেন তারা নির্বাচন করতে সমর্থ নন। কিন্তু আমাদের যে বাস্তব পরিস্থিতি তাতে রাজনৈতিক নেতাদের নিজেদের মধ্যে আলোচনা করে একটি সমঝোতায় আসতেই হবে। অন্তত দেশের মানুষের জন্য এটি করা তাদের কর্তব্য। এজন্য সাংঘর্ষিক রাজনীতি থেকে বেরিয়ে সৌহার্দ্য আর সমঝোতার রাজনীতি প্রতিষ্ঠা করতে হবে। গতকাল শুক্রবার দৈনিক ডেসটিনিকে দেওয়া একান্ত সাক্ষাৎকারে তিনি এ কথা বলেন।